open-index/open-wikipedia-markdown huggingface dataset:
বিশ্বজিৎ ঘোষ

**বিশ্বজিৎ ঘোষ** (জন্ম ৮ এপ্রিল ১৯৫৮) একজন বাংলাদেশি অধ্যাপক, প্রাবন্ধিক ও গবেষক। তিনি ঢাকা বিশ্ববিদ্যালয়ের বাংলা বিভাগের অধ্যাপক, যিনি ২০১৭ থেকে ২০২১ সাল পর্যন্ত রবীন্দ্র বিশ্ববিদ্যালয়ের উপাচার্য হিসেবে দায়িত্ব পালন করেছেন। গবেষণায় বিশেষ অবদানের জন্য তিনি ২০১১ সালে বাংলা একাডেমি সাহিত্য পুরস্কার এবং ২০১৯ সালে একুশে পদক লাভ করেন।

## প্রারম্ভিক ও শিক্ষা জীবন
বিশ্বজিৎ ১৯৫৮ সালের ৮ এপ্রিল বরিশালের কামারকাঠি গ্রামে জন্মগ্রহণ করেন। ১৯৭৩ সালে নবকুমার ইনস্টিটিউশন থেকে এসএসসি এবং ১৯৭৫ সালে বিএম সরকারি কলেজ থেকে এইচএসসি পাসের পর ১৯৭৬ সালে ঢাকা বিশ্ববিদ্যালয়ে বাংলা বিভাগে ভর্তি হন তিনি। ১৯৭৮ সালে স্নাতক (সম্মান) এবং ১৯৭৯ সালে একই বিভাগ থেকে স্নাতকোত্তর ডিগ্রি লাভ করেন। তিনি ১৯৯৫ সালে ঢাকা বিশ্ববিদ্যালয় থেকে পিএইচডি ডিগ্রি অর্জন করেন।

## কর্মজীবন ও প্রকাশনা
বিশ্বজিৎ ১৯৮৪ সালের ১ ফেব্রুয়ারি ঢাকা বিশ্ববিদ্যালয়ের বাংলা বিভাগে প্রভাষক হিসেবে যোগদান করেন। ২০১৭ সালের ১১ জুন শিক্ষা মন্ত্রণালয় তাকে চার বছরের জন্য রবীন্দ্র বিশ্ববিদ্যালয়ের উপাচার্য হিসেবে নিযোগ প্রদান করে। ১৫ই জুন ২০১৭ সালে রবীন্দ্র বিশ্ববিদ্যালয়ের উপাচার্য হিসেবে যোগদান করেন। গত ১৪ই জুন ২০২১ তারিখে রবীন্দ্র বিশ্ববিদ্যালয়ে. উপাচার্যের মেয়াদ শেষ হলে তিনি ঢাকা বিশ্ববিদ্যালয়ে বাংলা বিভাগের অধ্যাপক পদে পুনরায় যোগদান করেন। তিনি ৫০টির অধিক গ্রন্থ রচনা ও সম্পাদনা করেছেন। উলেখযোগ্য গবেষণা গন্থের মধ্যে রয়েছে: বাংলাদেশের সাহিত্য, আন্তর্জাতিক ফ্যাসিবাদবিরোধী আন্দোলন ও রবীন্দ্রনাথ, বুদ্ধদেব বসুর উপন্যাসে নৈঃসঙ্গচেতনার রূপায়ণ, বাংলা সাহিত্যে নারী, বাংলাদেশের সাহিত্য ও সংস্কৃতি, নৈঃসঙ্গচেতনা, শতবর্ষের বাংলা ছোটগল্প, রবীন্দ্র-ছোটগল্পের নন্দনতত্ত্ব। এছাড়া তার সম্পাদনায় ২০২১ সালে রবীন্দ্র বিশ্ববিদ্যালয়, বাংলাদেশ থেকে জাতির পিতা বঙ্গবন্ধু শেখ মুজিবুর রহমানের জন্মশতবার্ষিক স্মারক গ্রন্থ ‘সূর্যকরোজ্জ্বল শেখ মুজিব’ প্রকাশিত হয়েছে। এবং রবীন্দ্র বিশ্ববিদ্যালয় পত্রিকার ৩টি সংখ্যার সম্পাদক ছিলেন।

## পুরস্কার ও সম্মাননা
* মহাকবি মধুসূদন জাতীয় পদক
* আবদুর রব চৌধুরী স্বর্ণপদক
* ডক্টর এনামুল হক স্বর্ণপদক 
* বিচারপতি ইব্রাহীম স্মারক স্বর্ণপদক (২০১৭)
* বাংলা একাডেমি সাহিত্য পুরস্কার (২০১১)
* একুশে পদক (২০১৯)

## সমালোচনা
২০২২-এর মার্চে ঢাকা বিশ্ববিদ্যালয়ের বাংলা বিভাগের চেয়ারম্যান সৈয়দ আজিজুল হকের কাছে বিশ্বজিৎ ঘোষের বিরুদ্ধে যৌন নিপীড়নের লিখিত অভিযোগ দেন বিভাগের দ্বিতীয় বর্ষের একজন ছাত্রী৷ অভিযোগের ভিত্তিতে তাঁকে ঢাকা বিশ্ববিদ্যালয়ের বাংলা বিভাগের সব ধরনের একাডেমিক কার্যক্রম থেকে অব্যাহতি দেওয়াসহ কয়েকটি সিদ্ধান্ত নেয় বিভাগীয় একাডেমিক কমিটি৷

## তথ্যসূত্র

বিষয়শ্রেণী:১৯৫৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বরিশাল জেলার ব্যক্তি
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:গবেষণায় একুশে পদক বিজয়ী
বিষয়শ্রেণী:বাংলাদেশী গবেষক
বিষয়শ্রেণী:২০শ শতাব্দীর বাংলাদেশী প্রাবন্ধিক
বিষয়শ্রেণী:প্রবন্ধ ও গবেষণায় বাংলা একাডেমি সাহিত্য পুরস্কার বিজয়ী
বিষয়শ্রেণী:বাংলাদেশী শিক্ষায়তনিক
বিষয়শ্রেণী:বাংলাদেশী হিন্দু
বিষয়শ্রেণী:একুশে পদক বিজয়ী
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:সরকারি ব্রজমোহন কলেজের প্রাক্তন শিক্ষার্থী
বিষয়শ্রেণী:বরিশালের শিক্ষায়তনিক
বিষয়শ্রেণী:২০শ শতাব্দীর বাংলাদেশী অ-কল্পকাহিনী লেখক
বিষয়শ্রেণী:২০শ শতাব্দীর বাংলাদেশী পুরুষ লেখক
বিষয়শ্রেণী:২১শ শতাব্দীর বাংলাদেশী পুরুষ লেখক
টু হ্যাভ অ্যান্ড হ্যাভ নট

***টু হ্যাভ অ্যান্ড হ্যাভ নট*** () হল আর্নেস্ট হেমিংওয়ে রচিত মার্কিন উপন্যাস। এটি ১৯৩৭ সালে চার্লস স্ক্রিবনার্স সন্স থেকে প্রকাশিত হয়। বইটির কেন্দ্রীয় চরিত্রে রয়েছেন হ্যারি মরগান, যিনি একটি মাছ ধরার নৌকার ক্যাপ্টেন। তিনি সুহৃদ কিন্তু তার আর্থিক অবস্থা তাকে কিউবা ও ফ্লোরিডায় চলমান কালোবাজারিতে যুক্ত হতে বাধ্য করে।

*[[দ্য টরেন্টস অব স্প্রিং]]*-এর পর *টু হ্যাভ অর হ্যাভ নট* হেমিংওয়ের দ্বিতীয় উপন্যাস, যেটি মার্কিন যুক্তরাষ্ট্রের পটভূমিতে রচিত হয়েছে। এটি ১৯৩৫ থেকে ১৯৩৭ সালের মধ্যে বিক্ষিপ্তভাবে রচিত হয়েছে এবং হেমিংওয়ে বইটি স্পেনের গৃহযুদ্ধ চলাকালীন স্পেনে যাতায়াতের পথে সংশোধন করেন। এতে ১৯৩০-এর দশকের কি ওয়েস্ট ও কিউবার চিত্রায়ন ঘটেছে এবং সেই সময়ের ও স্থানের সামাজিক ঘটনাবলি তুলে ধরা হয়েছে। হেমিংওয়ের জীবনীকার জেফ্রি মেয়ার্স বলেন উপন্যাসটিতে হেমিংওয়ের মার্ক্সবাদী মতবাদের প্রভাব রয়েছে। বইটি মিশ্র প্রতিক্রিয়া লাভ করে।

## প্রকাশনার ইতিহাস
*টু হ্যাভ অ্যান্ড হ্যাভ নট* শুরুতে ছোটগল্প হিসেবে লেখা হয়েছিল এবং ১৯৩৪ সালে *কসমোপলিটান*-এ "ওয়ান ট্রিপ অ্যাক্রস" নামে প্রকাশিত হয়েছিল, যেখানে হ্যারি মরগান চরিত্রটিকে পাঠকের সাথে পরিচয় করিয়ে দেওয়া হয়। দ্বিতীয় গল্পটি ১৯৩৬ সালে রচিত এবং *এস্কোয়ার*-এ "দ্য ট্রেডসম্যান্‌স রিটার্ন" নামে প্রকাশিত হয়; এবং এই সময়ে হেমিংওয়ে হ্যারি মরগানকে নিয়ে একটি উপন্যাস লেখার সিদ্ধান্ত নেন। দুর্ভাগ্যবশত উপন্যাসের লেখনী স্পেনের গৃহযুদ্ধের শুরুর সাথে কাকতালীয়ভাবে মিলে যায়। *টু হ্যাভ অর হ্যাভ নট* ১৯৩৭ সালের ১৫ অক্টোবর চার্লস স্ক্রিবনার্স সন্স থেকে প্রকাশিত হয়। প্রথম সংস্করণের প্রায় ১০,০০০ কপি বিক্রি হয়।

## চলচ্চিত্র নির্মাণ
উপন্যাসটির ভিত্তিতে ১৯৪৪ সালে *[[টু হ্যাভ অ্যান্ড হ্যাভ নট (চলচ্চিত্র)|চলচ্চিত্রে]]* নির্মাণ করা হয়। এতে শ্রেষ্ঠাংশে অভিনয় করেন হামফ্রি বোগার্ট ও লরেন বাকল। পরিচালক হাওয়ার্ড হক্‌স গল্পের পটভূমিতে কি ওয়েস্ট থেকে পরিবর্তন ভিচি অঞ্চলের অধীন মার্তিনিকে নিয়ে যান এবং মূল গল্পে ব্যাপক পরিবর্তন নিয়ে আসেন। তন্মধ্যে রয়েছে হেমিংওয়ে মার্ক্সবাদী ভাবধারা বাতিল ও গল্পটিকে হ্যারি মরগান ও ম্যারি ব্রাউনিং-য়ের মধ্যে প্রণয়ধর্মী থ্রিলারে পরিণত করা।

## তথ্যসূত্র

## বহিঃসংযোগ
* জন এফ. কেনেডি লাইব্রেরিতে হেমিংওয়ে আর্কাইভ

বিষয়শ্রেণী:১৯৩৭-এর মার্কিন উপন্যাস
বিষয়শ্রেণী:আর্নেস্ট হেমিংওয়ের উপন্যাস
বিষয়শ্রেণী:মার্কিন অপরাধমূলক উপন্যাস
বিষয়শ্রেণী:চার্লস স্ক্রিবনার্স সন্সের বই
বিষয়শ্রেণী:চলচ্চিত্রে অভিযোজিত মার্কিন উপন্যাস
বিষয়শ্রেণী:আর্নেস্ট হেমিংওয়ের বই
জামাল উদ্দিন আহমেদ (দ্ব্যর্থতা নিরসন)

**জামাল উদ্দিন আহমেদ** নামে নিম্নের ব্যক্তিবর্গকে নির্দেশ করতে পারে:

* জামাল উদ্দিন আহমেদ (এয়ার মার্শাল), বাংলাদেশ বিমান বাহিনীর সাবেক প্রধান।
* জামাল উদ্দিন আহমেদ (রাজনীতিবিদ), বাংলাদেশের সাবেক উপপ্রধানমন্ত্রী।
* জামাল উদ্দীন আহমেদ (ক্রিকেটার), বাংলাদেশি ক্রিকেটার।
* জামাল উদ্দিন আহমেদ (চিত্রশিল্পী), বাংলাদেশি চিত্রশিল্পী ও অধ্যাপক।

## আরও দেখুন
* জামিল উদ্দিন আহমেদ, বাংলাদেশ সেনাবাহিনীর একজন সাবেক কর্মকর্তা।
* জামালউদ্দীন আহমদ, ফেনী বিশ্ববিদ্যালয়ের তৃতীয় উপাচার্য।
জামাল উদ্দিন আহমেদ (চিত্রশিল্পী)

**জামাল উদ্দিন আহমেদ** (জন্ম ১৯৫৫) একজন বাংলাদেশি চিত্রশিল্পী ও অধ্যাপক। চারুকলায় বিশেষ অবদানের জন্য বাংলাদেশ সরকার তাকে ২০১৯ সালে একুশে পদক প্রদান করে।

## প্রারম্ভিক জীবন
জামাল ১৯৫৫ সালে ঢাকায় জন্মগ্রহণ করেন। তিনি ১৯৭২ সালে গবর্নমেন্ট ল্যাবরেটরি হাই স্কুল থেকে মাধ্যমিক ও ১৯৭৪ সালে উচ্চ মাধ্যমিক সম্পন্ন করেন। ১৯৭৮ সালে তিনি ঢাকা বিশ্ববিদ্যালয়ের চারুকলা অনুষদ থেকে স্নাতক সম্পন্ন করেন। ১৯৮০ থেকে ১৯৮২ সাল পর্যন্ত তিনি ওয়ারশের একাডেমি অব ফাইন আর্টসে ২ বছরের গবেষণা কোর্স সম্পন্ন করেন। ১৯৮২ থেকে ১৯৮৪ সাল পর্যন্ত জাপানের সুকুবা বিশ্ববিদ্যালয়ে তৈলচিত্রের উপর উচ্চ শিক্ষা লাভ করেন। ১৯৮৬ সালে তিনি এই বিশ্ববিদ্যালয় থেকে স্নাতকোত্তর ডিগ্রি অর্জন করেন।

## কর্মজীবন
জামাল ১৯৯৫ সালে যুক্তরাষ্ট্রের নর্থ ক্যারোলাইনা স্টেট ইউনিভার্সিটির শিল্প ও নকশা বিভাগে ভিজিটিং প্রফেসর হিসেবে শিক্ষকতা করেন। বর্তমানে তিনি ঢাকা বিশ্ববিদ্যালয়ের চারুকলা অনুষদের একজন অধ্যাপক হিসেবে শিক্ষকতা করছেন।

## তথ্যসূত্র

## বহিঃসংযোগ

বিষয়শ্রেণী:১৯৫৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঢাকা জেলার ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:বাংলাদেশী পুরুষ চিত্রশিল্পী
বিষয়শ্রেণী:বাংলাদেশী শিক্ষায়তনিক
বিষয়শ্রেণী:গবর্নমেন্ট ল্যাবরেটরি হাই স্কুলের প্রাক্তন শিক্ষার্থী
বিষয়শ্রেণী:সুকুবা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী চিত্রশিল্পী
বিষয়শ্রেণী:একুশে পদক বিজয়ী
বিষয়শ্রেণী:ঢাকা বিশ্ববিদ্যালয়ের চারুকলা অনুষদের প্রাক্তন শিক্ষার্থী
ফরাজিকান্দি ইউনিয়ন

**ফরাজিকান্দি** বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন।

## আয়তন
ফরাজিকান্দি ইউনিয়নের আয়তন ৫,৭০৪ একর।

## জনসংখ্যার উপাত্ত
২০১১ সালের পরিসংখ্যান অনুযায়ী ফরাজিকান্দি ইউনিয়নের জনসংখ্যা ৩৩,৮৫২ জন। এর মধ্যে পুরুষ ১৫,৭৪০ জন এবং মহিলা ১৮,১১২ জন। মোট পরিবার ৭,৮২২টি।

## অবস্থান ও সীমানা
মতলব উত্তর উপজেলার সর্ব-দক্ষিণে ফরাজিকান্দি ইউনিয়নের অবস্থান। এ ইউনিয়নের উত্তরে ফতেপুর পশ্চিম ইউনিয়ন, পশ্চিমে জহিরাবাদ ইউনিয়ন ও মেঘনা নদী, দক্ষিণে চাঁদপুর সদর উপজেলার বিষ্ণুপুর ইউনিয়ন এবং পূর্বে মতলব পৌরসভা অবস্থিত।

## প্রশাসনিক কাঠামো
ফরাজিকান্দি ইউনিয়ন মতলব উত্তর উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।

## শিক্ষা ব্যবস্থা
২০১১ সালের পরিসংখ্যান অনুযায়ী ফরাজিকান্দি ইউনিয়নের সাক্ষরতার হার ৪৬.৬%।

## শিক্ষা প্রতিষ্ঠান
* ফরাজিকান্দি উয়েসীয়া কামিল মাদ্রাসা
* আল আমীন ইয়াতিমখানা
* বোরহানুল উলুম হাফিজিয়া মাদ্রাসা
* জিলানীয়া ইন্ড্রাস্ট্রিয়াল স্কুল
* চরকালিয়া উচ্চ বিদ্যালয়

## যোগাযোগ ব্যবস্থা

## খাল ও নদী

## হাট-বাজার
ইসলামিয়া মার্কেট (নতুন বাজার)

ছোটহলদিয়া বাজার

বাদামতলী বাজার
আমিরাবাদ বাজার
গৌরাঙ্গ বাজার
জনতা বাজার

## দর্শনীয় স্থান
*ইমামুত তরিকত হযরত শায়খ বোরহানুদ্দীন উয়েসী র.এর মাজার শরীফ, উয়েসীয়া শরীফ ফরাজিকান্দী কমপ্লেক্স, মতলব উত্তর, চাঁদপুর
* উয়েসীয়া কামিল মাদ্রাসা

## উল্লেখযোগ্য ব্যক্তিত্ব

## জনপ্রতিনিধি

## আরও দেখুন
* মতলব উত্তর উপজেলা
* মতলব উত্তর থানা
* চাঁদপুর জেলা

## তথ্যসূত্র

## বহিঃসংযোগ

বিষয়শ্রেণী:মতলব উত্তর উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ

প্রসঙ্গ ইসলাম ॥ শিক্ষানুরাগী সুফি শায়খ বোরহানুদ্দীন,দৈনিক জনকণ্ঠ, প্রকাশিতঃ নভেম্বর ০৮, ২০১৯

https://www.dailyjanakantha.com/details/article/459387/%E0%A6%AA%E0%A7%8D%E0%A6%B0%E0%A6%B8%E0%A6%99%E0%A7%8D%E0%A6%97-%E0%A6%87%E0%A6%B8%E0%A6%B2%E0%A6%BE%E0%A6%AE-%E0%A6%B6%E0%A6%BF%E0%A6%95%E0%A7%8D%E0%A6%B7%E0%A6%BE%E0%A6%A8%E0%A7%81%E0%A6%B0%E0%A6%BE%E0%A6%97%E0%A7%80-%E0%A6%B8%E0%A7%81%E0%A6%AB%E0%A6%BF-%E0%A6%B6%E0%A6%BE%E0%A7%9F%E0%A6%96-%E0%A6%AC%E0%A7%8B%E0%A6%B0%E0%A6%B9%E0%A6%BE%E0%A6%A8%E0%A7%81%E0%A6%A6%E0%A7%8D%E0%A6%A6%E0%A7%80%E0%A6%A8/
ইসলামাবাদ ইউনিয়ন, মতলব উত্তর

**ইসলামাবাদ** বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন।

## আয়তন
ইসলামাবাদ ইউনিয়নের আয়তন ৩,১৫৫ একর।

## জনসংখ্যার উপাত্ত
২০১১ সালের পরিসংখ্যান অনুযায়ী ইসলামাবাদ ইউনিয়নের জনসংখ্যা ১৪,৮৩২ জন। এর মধ্যে পুরুষ ৬,৯২৭ জন এবং মহিলা ৭,৯০৫ জন। মোট পরিবার ৩,৩৪১টি।

## অবস্থান ও সীমানা
মতলব উত্তর উপজেলার পূর্বাংশে ইসলামাবাদ ইউনিয়নের অবস্থান। এ ইউনিয়নের দক্ষিণে সুলতানাবাদ ইউনিয়ন; পশ্চিমে সুলতানাবাদ ইউনিয়ন, ফতেপুর পূর্ব ইউনিয়ন ও দুর্গাপুর ইউনিয়ন; উত্তরে দুর্গাপুর ইউনিয়ন ও কুমিল্লা জেলার দাউদকান্দি উপজেলার পাঁচগাছিয়া পশ্চিম ইউনিয়ন এবং পূর্বে ধনাগোদা নদী ও মতলব দক্ষিণ উপজেলার নায়েরগাঁও উত্তর ইউনিয়ন অবস্থিত।

## প্রশাসনিক কাঠামো
ইসলামাবাদ ইউনিয়ন মতলব উত্তর উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।

## শিক্ষা ব্যবস্থা
২০১১ সালের পরিসংখ্যান অনুযায়ী ইসলামাবাদ ইউনিয়নের সাক্ষরতার হার ৪৮.৩%।

## আরও দেখুন
* মতলব উত্তর উপজেলা
* মতলব উত্তর থানা
* চাঁদপুর জেলা

## তথ্যসূত্র

## বহিঃসংযোগ

বিষয়শ্রেণী:মতলব উত্তর উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
গোলাম আরিফ টিপু

**গোলাম আরিফ টিপু** ( ২৮ আগস্ট ১৯৩১ - ১৫ মার্চ ২০২৪) একজন বাংলাদেশি আইনজীবী, মুক্তিযোদ্ধা ও ভাষা আন্দোলন কর্মী ছিলেন। তিনি ১৯৭১ সালে বাংলাদেশের স্বাধীনতা যুদ্ধের সময় সংগঠিত মানবতাবিরোধী অপরাধের বিচারের উদ্দেশ্যে গঠিত আন্তর্জাতিক অপরাধ ট্রাইব্যুনালের প্রধান কৌঁসুলী হিসেবে দায়িত্ব পালন করেছেন।

১৯৫২ সালে রাজশাহীতে বাংলা ভাষা আন্দোলন মূলত তার নেতৃত্বে সংগঠিত হয়। তিনি রাষ্ট্রভাষা সংগ্রাম পরিষদের রাজশাহী অঞ্চলের যুগ্ম আহ্বায়ক হিসেবে দায়িত্ব পালন করেন। ভাষা আন্দোলনে বিশেষ অবদানের জন্য বাংলাদেশ সরকার তাকে ২০১৯ সালে একুশে পদক প্রদান করে।

## প্রারম্ভিক জীবন
টিপু ১৯৩১ সালের ২৮ আগস্ট চাঁপাইনবাবগঞ্জের (তৎকালীন মালদহ জেলা, ব্রিটিশ ভারত) শিবগঞ্জ উপজেলার কমলাকান্তপুর গ্রামে জন্মগ্রহণ করেন। তার পিতা আফতাব উদ্দিন আহমদ ছিলেন জেলা রেজিস্ট্রার। ৯ ভাই-বোনের মধ্যে টিপু দ্বিতীয়। তিনি কালিয়াচর বিদ্যালয় থেকে ১৯৪৮ সালে মাধ্যমিক ও রাজশাহী কলেজ থেকে ১৯৫০ সালে উচ্চ মাধ্যমিক সম্পন্ন করেন। একই কলেজ থেকে আইন বিষয়ে স্নাতক সম্পন্নের পর ঢাকা বিশ্ববিদ্যালয় থেকে স্নাতকোত্তর ডিগ্রি অর্জন করেন। ১৯৫৪ থেকে ১৯৫৬ সাল পর্যন্ত তিনি বাংলাদেশ ছাত্র ইউনিয়নের সাধারণ সম্পাদক ছিলেন।

## কর্মজীবন
টিপু ১৯৫৮ সালে একজন আইনজীবী হিসেবে তার কর্মজীবন শুরু করেন। তিনি একাধিকবার রাজশাহী আইনজীবী সমিতির সভাপতি, রাজশাহী বিশ্ববিদ্যালয়ের সিনেট ও সিন্ডিকেট সদস্য এবং বাংলাদেশ বার কাউন্সিলের সদস্য নির্বাচিত হন। বাংলাদেশের অন্যতম আলোচিত নীহারবানু হত্যা মামলায় তিনি বিবাদী পক্ষের আইনজীবী হিসেবে সারাদেশে পরিচিতি লাভ করেন।

১৯৫২ সালে রাজশাহী কলেজে বাংলাদেশের প্রথম শহীদ স্মৃতিস্তম্ভ নির্মাণে তিনি নেতৃত্বস্থানীয় ভূমিকা পালন করেন। ১৯৯০-এর দশকের পূর্বে কিছুকাল ন্যাশনাল আওয়ামী পার্টির সাথে রাজনীতিতেও যুক্ত ছিলেন।

## ব্যক্তিগত জীবন
টিপু ব্যক্তিগত জীবনে জাহান আরা চৌধুরীর সাথে বিবাহ বন্ধনে আবদ্ধ হন। এই দম্পতির তিন কন্যা ও এক ছেলে রয়েছে।

## তথ্যসূত্র

বিষয়শ্রেণী:১৯৩১-এ জন্ম
বিষয়শ্রেণী:২০২৪-এ মৃত্যু
বিষয়শ্রেণী:চাঁপাইনবাবগঞ্জ জেলার ব্যক্তি
বিষয়শ্রেণী:বাংলাদেশী আইনজীবী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রাজশাহী কলেজের প্রাক্তন শিক্ষার্থী
বিষয়শ্রেণী:ভাষা আন্দোলনে একুশে পদক বিজয়ী
বিষয়শ্রেণী:বাংলা ভাষা আন্দোলনের সক্রিয় কর্মী
বিষয়শ্রেণী:একুশে পদক বিজয়ী
বিষয়শ্রেণী:বাংলাদেশী আইনজ্ঞ
গজরা ইউনিয়ন

**গজরা** বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন।

## আয়তন
গজরা ইউনিয়নের আয়তন ২,১৫১ একর।

## জনসংখ্যার উপাত্ত
২০১১ সালের পরিসংখ্যান অনুযায়ী গজরা ইউনিয়নের জনসংখ্যা ১৪,৩১২ জন। এর মধ্যে পুরুষ ৭,৩৭৫ জন এবং মহিলা ৬,৯৩৭ জন। মোট পরিবার ২,৮৭৬টি।

## অবস্থান ও সীমানা
মতলব উত্তর উপজেলার মধ্যাংশে গজরা ইউনিয়নের অবস্থান। এ ইউনিয়নের পূর্বে ও দক্ষিণে ফতেপুর পশ্চিম ইউনিয়ন, পশ্চিমে মোহনপুর ইউনিয়ন ও ছেংগারচর পৌরসভা এবং উত্তরে ছেংগারচর পৌরসভা অবস্থিত।

## প্রশাসনিক কাঠামো
গজরা ইউনিয়ন মতলব উত্তর উপজেলার আওতাধীন ১৫নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।

## শিক্ষা ব্যবস্থা
২০১১ সালের পরিসংখ্যান অনুযায়ী গজরা ইউনিয়নের সাক্ষরতার হার ৬১.৪%।

## শিক্ষা প্রতিষ্ঠান
;মাধ্যমিক বিদ্যালয়
* ওটারচর উচ্চ বিদ্যালয়

;প্রাথমিক বিদ্যালয়
* ৫৩ নং গজরা সরকারি প্রাথমিক বিদ্যালয়
* ৯২ নং গজরা সরকারি প্রাথমিক বিদ্যালয়
* ওটারচর সরকারি প্রাথমিক বিদ্যালয়

;কিন্ডারগার্টেন
* গজরা বিদ্যানিকেতন কিন্ডারগার্টেন

## যোগাযোগ ব্যবস্থা
যেকোন স্থান থেকে গজরা বাজারে এসে মাত্র ৫ মিনিট হেঁটে যাওয়া যায়। অথবা যানবাহন চলাচলের ব্যবস্থা আছে।

## খাল ও নদী

## হাট-বাজার
গজরা বাজার, 
ইউনুছ আলী সুপার মার্কেট ।
মাস্টার মার্কেট। 
সোনামিয়া মার্কেট। 
আমুয়া কান্দি গ্রীন মার্কেট। 
এতিম  মার্কেট।

## হাট-বাজার
** গজরা বাজার**
**ইউনুছ আলী সুপার মার্কেট**। 
* মাস্টার মার্কেট ।
* সোনামিয়া মার্কেট
** আমুয়াকান্দি গ্রীন মার্কেট
** এতিম মার্কেট

## দর্শনীয় স্থান
* আমুয়াকান্দি গ্রীন কংশা পুকুর 
* গজরা বাজার সংলগ্ন দীঘি
* গজরা রাজার বাড়ি
* মতলব উত্তর শিল্পকলা একাডেমী
* পশ্চিম রায়েদিয়া পুলিশ ফকিরের মাজার।

## তথ্যসূত্র

## বহিঃসংযোগ

বিষয়শ্রেণী:মতলব উত্তর উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
আয়াবঙ্গা খাকা

**আয়াবঙ্গা খাকা** (জন্ম: ১৮ জুলাই ১৯৯২) একজন দক্ষিণ আফ্রিকার নারী ক্রিকেটার। ২০১৮ সালের মার্চের সময়ে, তিনি ২০১৮-১৯ মৌসুমের জন্য দক্ষিণ আফ্রিকার জাতীয় দলের সাথে চুক্তিবন্ধ ১৪ জন খেলোয়াড়ের মধ্যে অন্যতম একজন ছিলেন। ২০১৮ সালের মে মাসে, বাংলাদেশের বিপক্ষে সিরিজ চলাকালে তিনি একদিনের আন্তর্জাতিক ক্রিকেটে ৫০ তম উইকেট লাভ করেন।

## তথ্যসূত্র

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকার নারী ক্রিকেটার
বিষয়শ্রেণী:দক্ষিণ আফ্রিকার নারী একদিনের আন্তর্জাতিক ক্রিকেটার
বিষয়শ্রেণী:দক্ষিণ আফ্রিকার নারী টুয়েন্টি২০ আন্তর্জাতিক ক্রিকেটার
বিষয়শ্রেণী:২০২২ কমনওয়েলথ গেমসের ক্রিকেটার
বিষয়শ্রেণী:গটেংয়ের নারী ক্রিকেটার
বিষয়শ্রেণী:কমনওয়েলথ গেমসে দক্ষিণ আফ্রিকান প্রতিযোগী
মাসবাতা ক্লাস

**মাসবাতা ক্লাস** (বিকল্পভাবে উচ্চারণ করা হয়ে থাকে মাজাবাথা ক্লাস, জন্ম: ৩ ফেব্রুয়ারি ১৯৯১) একজন দক্ষিণ আফ্রিকার নারী ক্রিকেটার, যিনি ২০১০ সালে দক্ষিণ আফ্রিকার জাতীয় মহিলা ক্রিকেট দলের হয়ে ৫টি একদিনের আন্তর্জাতিক এবং ১২টি টি-২০ আন্তর্জাতিক ম্যাচ খেলেছেন।

২০১৮ সালের মার্চে, তিনি ২০১৮-১৯ মৌসুমের জন্য দক্ষিণ আফ্রিকার জাতীয় দলের সাথে চুক্তিবন্ধ ১৪ জন খেলোয়াড়ের মধ্যে অন্যতম একজন ছিলেন। ২০১৮ সালের অক্টোবরে, ওয়েস্ট ইন্ডিজে অনুষ্ঠিতব্য ২০১৮ আইসিসি মহিলা বিশ্ব টুয়েন্টি২০ প্রতিযোগীতার জন্য দক্ষিণ আফ্রিকা দলের জন্য নির্বাচিত হন।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকার নারী ক্রিকেটার
বিষয়শ্রেণী:দক্ষিণ আফ্রিকার নারী একদিনের আন্তর্জাতিক ক্রিকেটার
বিষয়শ্রেণী:দক্ষিণ আফ্রিকার নারী টুয়েন্টি২০ আন্তর্জাতিক ক্রিকেটার
বিষয়শ্রেণী:২০২২ কমনওয়েলথ গেমসের ক্রিকেটার
বিষয়শ্রেণী:নর্থ ওয়েস্টের মহিলা ক্রিকেটার
বিষয়শ্রেণী:কমনওয়েলথ গেমসে দক্ষিণ আফ্রিকান প্রতিযোগী
বিষয়শ্রেণী:দক্ষিণ আফ্রিকার নারী টেস্ট ক্রিকেটার
বিষয়শ্রেণী:নারীদের একদিনের আন্তর্জাতিকে হ্যাট্রিক লাভকারী
বিষয়শ্রেণী:নর্দার্নস ওম্যানের ক্রিকেটার
মরা ব্রহ্মপুত্র নদী

**মরা ব্রহ্মপুত্র নদী** বা ব্রহ্মপুত্র নদী হলো বাংলাদেশের উত্তর-কেন্দ্রীয় অঞ্চলের নরসিংদী জেলার মনোহরদী উপজেলা এবং শিবপুর উপজেলার একটি নদী। নদীটির দৈর্ঘ্য ৩৫ কিলোমিটার। এই নদী শীতলক্ষ্যা নদীপ্রবাহের অংশ।

## প্রবাহ
নদীটি  মনোহরদী উপজেলার লেবুতলা ইউনিয়নের শিমুলতলা দিয়ে প্রবাহিত পুরাতন ব্রহ্মপুত্র নদ থেকে উৎপত্তি লাভ করেছে। অতপর নদীটি শিবপুর উপজেলার দুলালপুর ইউনিয়নের লাখপুর বাজারের কাছে শীতলক্ষ্যা নদীতে পতিত হয়েছে।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:নরসিংদী জেলার নদী
বিষয়শ্রেণী:শিবপুর উপজেলা
বিষয়শ্রেণী:মনোহরদী উপজেলা
মার্সিয়া লেটসোয়ালো

**মাতশিপি মার্সিয়া লেটসোয়ালো** (জন্ম: ১১ এপ্রিল ১৯৮৪), একজন দক্ষিণ আফ্রিকার প্রমিলা ক্রিকেটার। ২০০৭ সালের জানুয়ারিতে তিনি পাকিস্তানের বিরুদ্ধে একদিনের আন্তর্জাতিক ম্যাচে আন্তর্জাতিক ক্রিকেটে অভিষেক লাভ করেন। তিনি মুলতঃ ডান হাতি মাঝারি গতির বোলার হিসাবে খেলে থাকেন এবং যদিও তিনি ২ টেস্ট ম্যাচে উইকেটশূন্য ছিলেন। সীমিত ওভারের ক্রিকেটে তিনি ৪০টির বেশি উইকেট দখল করেছেন।

## তথ্যসূত্র

## বহিঃসংযোগ
* 

বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকার নারী ক্রিকেটার
বিষয়শ্রেণী:দক্ষিণ আফ্রিকার নারী টেস্ট ক্রিকেটার
বিষয়শ্রেণী:দক্ষিণ আফ্রিকার নারী একদিনের আন্তর্জাতিক ক্রিকেটার
বিষয়শ্রেণী:দক্ষিণ আফ্রিকার নারী টুয়েন্টি২০ আন্তর্জাতিক ক্রিকেটার
বিষয়শ্রেণী:নর্দার্নস ওম্যানের ক্রিকেটার
মোহাম্মদ আছাদুজ্জামান

**মোহাম্মদ আছাদুজ্জামান** ছিলেন একজন বাংলাদেশী রাজনীতিবিদ, যিনি মাগুরা জেলা থেকে চার বার জাতীয় সংসদে সংসদ সদস্য নির্বাচিত হয়েছিলেন। তার এক ছেলে সাইফুজ্জামান শিখর মাগুরা-১ আসনের সাবেক সংসদ সদস্য এবং এক মেয়ে কামরুল লায়লা জলি জাতীয় সংসদের সাবেক সংসদ সদস্য।

## জীবনী
মোহাম্মদ আছাদুজ্জামান জন্মেছিলেন ১৯৩৫ সালের ১১ নভেম্বরে, মাগুরার মহম্মদপুর উপজেলার পলাশবাড়িয়া ইউনিয়নের মৌলভী জোকা গ্রামে। তিনি অষ্টম শ্রেণীর ছাত্র অবস্থায় ভাষা আন্দোলনে সরাসরি অংশগ্রহণ করেন। ১৯৫৪ সালে ছাত্রাবস্থাতেই বাংলাদেশ আওয়ামী লীগের রাজনীতির সাথে যুক্ত হন। তিনি ১৯৬২’র ছাত্র আন্দোলন, ৬৬’র ছয় দফা আন্দোলন, ৬৯’র গণ-অভ্যুত্থানসহ বিভিন্ন আন্দোলনে তিনি সামনে থেকে নেতৃত্ব দেন। ১৯৬৫ সালে তিনি মাগুরা আওয়ামী লীগের সাধারণ সম্পাদক নিযুক্ত হন।

১৯৭০ সালে তিনি তৎকালীন পূর্ববঙ্গ আইন পরিষদের সদস্য নির্বাচিত হন। ১৯৭১ সালে মুক্তিযুদ্ধ শুরু হলে তিনি মুক্তিযুদ্ধে অংশগ্রহণ করা ছাড়াও মুক্তিযুদ্ধের অন্যতম সংগঠক হিসেবেও তিনি কাজ করেছেন। মুক্তিযুদ্ধ শুরু হলে তিনি সোহরাব হোসেন ও সৈয়দ আতর আলীকে সাথে নিয়ে মাগুরায় পাকিস্তানি বাহিনী ও দোসরদের আক্রমণ প্রতিরোধে প্রয়োজনীয় নির্দেশনা প্রদান করেন। মুক্তিযুদ্ধের সময় তাকে মাগুরায় সর্বদলীয় সংগ্রাম পরিষদের আহবায়ক হিসেবে দায়িত্ব দেয়া হয়; তবে যুদ্ধকালে তিনি ভারতে অবস্থান করছিলেন এবং সেখানে তাকে রানাঘাট যুব শিবিরের (ইয়ুথ ক্যাম্প)-এর দায়িত্ব দেয়া হয়।

১৯৭২ সালে তিনি স্বাধীন বাংলাদেশে বাংলাদেশ গণপরিষদের সদস্য হিসেবে দায়িত্বপালন করেন। ১৯৭৬ সালে তিনি মাগুরা আওয়ামী লীগের সভাপতি হিসেবে দায়িত্ব গ্রহণ করেন। ১৯৭৯ সালে তিনি দ্বিতীয় সংসদ নির্বাচনে তৎকালীন যশোর-১১ আসন থেকে সংসদ সদস্য নির্বাচিত হন। এরপর, ১৯৮৬ সালে তিনি তৃতীয় জাতীয় সংসদ নির্বাচন ও ১৯৯১ সালে পঞ্চম জাতীয় সংসদ নির্বাচনে মাগুরা-২ সংসদীয় আসন থেকে সংসদ সদস্য নির্বাচিত হন।

মৃত্যুর পূর্ব পর্যন্ত তিনি জাতীয় সংসদের মাগুরা-২ সংসদীয় আসনের সংসদ সদস্য হিসেবে দায়িত্ব পালন করেছেন। তিনি ১৯৯৩ সালের ২৫ ডিসেম্বর মৃত্যুবরণ করেন।

## তথ্যসূত্র

বিষয়শ্রেণী:১৯৩৬-এ জন্ম
বিষয়শ্রেণী:১৯৯৩-এ মৃত্যু
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:মাগুরা জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:মাগুরা জেলার আইনজীবী
বিষয়শ্রেণী:২০শ শতাব্দীর আইনজীবী
বিষয়শ্রেণী:১৯৩৫-এ জন্ম
বিষয়শ্রেণী:মাগুরা জেলার ব্যক্তি
বিষয়শ্রেণী:২০শ শতাব্দীর বাংলাদেশী আইনজীবী
হেইলি ব্যাল্ডউইন

**হেইলি রোড বিবার** (এন **ব্যাল্ডউইন**; জন্ম: নভেম্বর ২২, ১৯৯৬) হচ্ছেন একজন মার্কিন মডেল ও টেলিভিশন ব্যক্তিত্ব।

## প্রাথমিক জীবন এবং পরিবার
ব্যাল্ডউইন অ্যারিজোনার টুসান জন্মগ্রহণ করেন ব্যাল্ডউইন ভাইদের কনিষ্ঠ, অভিনেতা স্টিফেন ব্যাল্ডউইন, ও গ্রাফিক ডিজাইনার ক্যানইয়া দেওদাতো ব্যাল্ডউইনের ঘরে। তার মা ইতালীয় ও পর্তুগীজ বংশোদ্ভূত একজন ব্রাজিলীয় এবং তার বাবা হচ্ছেন একজন ইংরেজি, আইরিশ, স্কটিশ, ফ্রেঞ্চ ও জার্মান বংশোদ্ভূত। ব্যাল্ডউইনের পিতামহ ব্রাজিলিয়ান সঙ্গীতজ্ঞ এউমির দেওদাতো।

## পেশা

### মডেলিং

### অন্যান্য উদ্যোগ

#### অভিনয় এবং টিভি উপস্থিতি

#### উপস্থাপনা

#### ব্যক্তিগত প্রচারণা

## ব্যক্তিগত জীবন
ব্যাল্ডউইনের ক্যারিয়ারের শুরুতে একজন পেশাদার ক্লাসিক ব্যালেট ড্যান্সার হতে চেয়েছিলেন, কিন্তু তার ট্রেইনিং পায়ে আঘাত পাওয়ার কারণে শেষ হয়ে যায়।

২৩ নভেম্বর, ২০১৮ তারিখে এটি নিশ্চিত হয়েছিল যে ব্যাল্ডউইন কানাডিয়ান গায়ক-গীতিকার জাস্টিন বিবারকে বিয়ে করেছিলেন। এই দম্পতি জুলাই ৭, ২০১৮ সাল থেকে এনগেজড করেছিলেন। ডিসেম্বর ২০১৫ থেকে জানুয়ারী ২০১৬ তারিখ পর্যন্ত তারা বিচ্ছিন্ন হওয়ার আগে সংক্ষেপে তারিখ নির্ধারণ করেছিল, তারপর মে ২০১৮ সালে পুনর্মিলিত হয়েছিলেন। ব্যাল্ডউইন সামাজিক যোগাযোগ মাধ্যমগুলোতে তার নাম  এ পরিবর্তন করেন এবং বাণিজ্যিক উদ্দেশ্যে "হেইলি বিবার" নামটি ব্যবহার করার জন্য ট্রেডমার্ক লাইসেন্সের অনুরোধ করেন। 

ব্যাল্ডউইন বেড়ে ওঠেন একজন ধর্মপ্রচারক খৃষ্টান হয়ে, এবং হিলসং গির্জায় উপস্থিত হতেন, এই একই গির্জাটিতে বিবারও আসতেন। ব্যাল্ডউইন প্রায়ই সামাজিক মাধ্যমে বাইবেলের উদ্ধৃতি শেয়ার করেছেন: তিনি ওয়াটারলু, অন্টারিওতে বসবাস করেন।

## চলচ্চিত্রের তালিকা

### টেলিভিশন
### মিউজিক ভিডিও

## পুরস্কার ও মনোনয়ন

## তথ্যসূত্র


## বহিঃসংযোগ

*
*
* 

বিষয়শ্রেণী:মার্কিন খ্রিস্টান
বিষয়শ্রেণী:স্কটিশ বংশোদ্ভূত মার্কিন ব্যক্তি
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:ফরাসি বংশোদ্ভূত মার্কিন ব্যক্তি
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:পর্তুগিজ বংশোদ্ভূত মার্কিন ব্যক্তি
বিষয়শ্রেণী:ইতালীয় বংশোদ্ভূত মার্কিন ব্যক্তি
বিষয়শ্রেণী:জীবিত ব্যক্তি
বিষয়শ্রেণী:১৯৯৬-এ জন্ম
বিষয়শ্রেণী:২১শ শতাব্দীর মার্কিন নারী
বিষয়শ্রেণী:ব্রাজিলীয় বংশোদ্ভূত মার্কিন ব্যক্তি
বিষয়শ্রেণী:কানাডায় মার্কিন প্রবাসী
বিষয়শ্রেণী:ব্রাজিলীয় মডেল
বিষয়শ্রেণী:মার্কিন সমাজের বিশিষ্ট ব্যক্তি
নিদানে এন পোনভাসানদাম

***নিদানে এন পোনভাসানদাম*** () হচ্ছে ২০১২ সালে মুক্তিপ্রাপ্ত একটি তামিল রোমান্টিক চলচ্চিত্র। চলচ্চিত্রটির পরিচালক ছিলেন গৌতম মেনন, যিনি চলচ্চিত্রটির কাহিনী কিছুটা লিখেছিলেন এবং চলচ্চিত্রটির সহ-প্রযোজকও ছিলেন। জীব এবং সামান্থা রুথ প্রভু চলচ্চিত্রটির মুখ্য ভূমিকায় ছিলেন। চলচ্চিত্রটি রেশমা ঘাটালার লিখা কাহিনীর উপর ভিত্তি করে নির্মিত হয়েছিলো এবং পরিচালক গৌতমও কিছুটা কাহিনী লিখেছিলেন, চলচ্চিত্রটির প্রযোজক ছিলেন রেশমা, এলরেড কুমার, জয়রমণ, ভেঙ্কট সমসুন্দর এবং পরিচালক গৌতম নিজেও।  চলচ্চিত্রটির সঙ্গীত পরিচালক ছিলেন তামিল চলচ্চিত্র শিল্পের কালজয়ী সঙ্গীত পরিচালক ইলাইয়ারাজা, তার সুর করা এই চলচ্চিত্রের গানগুলো মোটামুটি লোকপ্রিয়তা পেয়েছিলো। চলচ্চিত্রটির চিত্রগ্রাহকের দায়িত্বে ছিলেন এম এস প্রভু এবং ওম প্রকাশ। সনি মিউজিক দ্বারা চলচ্চিত্রটির গানগুলো মুক্তি দেওয়া হয়েছিলো, গানের অডিও ডিভিডি প্রায় সাড়ে আট লাখ কপি বিক্রি হয়েছিলো।

*নিদানে এন পোনভাসানদাম* চলচ্চিত্রটি বরুণ (জীব) এবং নিত্য (সামান্থা রুথ প্রভু) এর প্রেম কাহিনী নিয়ে নির্মিত, তাদের বিদ্যালয় জীবনে শুরু হওয়া প্রেম যা পরে তাদের বয়সের বিশের দশকেও চালু থাকে সেটাই এই চলচ্চিত্রের মূল উপজীব্য বিষয়। ২০১২ সালের ১৪ ডিসেম্বর তারিখে চলচ্চিত্রটি মুক্তি পায়। অভিনেত্রী সামান্থা এই চলচ্চিত্রের জন্য ফিল্মফেয়ার পুরস্কার জিতেছিলেন (সেরা তামিল অভিনেত্রী বিষয়শ্রেণীতে)। অভিনেতা জীবকে শ্রেষ্ঠ অভিনেতা বিভাগে তামিলনাড়ু রাজ্য চলচ্চিত্র পুরস্কার দেওয়া হয়।
## তথ্যসূত্র

## বহিঃসংযোগ
*

বিষয়শ্রেণী:তামিল ভাষার চলচ্চিত্র
বিষয়শ্রেণী:২০১০-এর দশকের তামিল ভাষার চলচ্চিত্র
বিষয়শ্রেণী:২০১২-এর চলচ্চিত্র
বিষয়শ্রেণী:ভারতীয় প্রণয়ধর্মী নাট্য চলচ্চিত্র
বিষয়শ্রেণী:গৌতম মেনন পরিচালিত চলচ্চিত্র
বিষয়শ্রেণী:ভারতীয় বহুভাষিক চলচ্চিত্র
বোঝেনা সে বোঝেনা (২০১২-এর চলচ্চিত্র)

**বোঝেনা সে বোঝেনা** ২০১২ সালের একটি ভারতীয় বাংলা ভাষার চলচ্চিত্র, যেটি রাজ চক্রবর্তী দ্বারা পরিচালিত এবং শ্রী ভেঙ্কটেশ ফিল্মের ব্যানারে নির্মিত। চলচ্চিত্রটি দুটি সমান্তরাল প্রেমের গল্প নিয়ে নির্মিত হয়েছে। চলচ্চিত্রটি শুরুতে *প্রেম আমার ২* নামে পরিচিত ছিল, কিন্তু পরবর্তীতে চলচ্চিত্র পরিচালক চলচ্চিত্রটির নাম *বোঝেনা সে বোঝেনা* রাখেন। চলচ্চিত্রটি ছিল অরিন্দম চ্যাটার্জির চলচ্চিত্রাঙ্গনে প্রথম কাজ। চলচ্চিত্রের ট্রেলার ৮ ডিসেম্বর ২০১২-তে ইউটিউবে প্রকাশিত হয়েছিল। এই ছবিটি ২০১১ সালের তামিল চলচ্চিত্র *এঙ্গায়েআম এপ্পোথাম* এর পুনঃনির্মাণ।

## কাহিনীসংক্ষেপ
গল্পটিতে জয়িতা (পায়েল সরকার) ও অভীক (আবির চট্টোপাধ্যায়) এবং নূর ইসলাম (সোহম চক্রবর্তী) ও রিয়ার (মিমি চক্রবর্তী) প্রেমের গল্প সমান্তরালভাবে এগিয়ে যায়। কিন্তু, ভাগ্য তাদের টেনে নিয়ে আসে একই জায়গায়।

## অভিনয়ে

* সোহম চক্রবর্তী - নূর ইসলাম 
* মিমি চক্রবর্তী - রিয়া
* আবীর চট্টোপাধ্যায় - অভীক 
* পায়েল সরকার - জয়িতা
* এনা সাহা - প্রিয়াঙ্কা
* রাজ চক্রবর্তী - বিশেষ উপস্থিতি 
* সঞ্চারী মুখার্জী - ট্যাক্সি যাত্রী

## সঙ্গীত
চলচ্চিত্রটির অরিজিনাল সাউন্ডট্র‍্যাক অরিন্দম চ্যাটার্জি দ্বারা রচিত হয় এবং ব্যাকগ্রাউন্ড স্কোর এবং টাইটেল ট্র্যাক ইন্দ্রদীপ দাশগুপ্ত কর্তৃক রচিত হয়। চলচ্চিত্রটির গানগুলি প্রসেন লিখেছেন। চলচ্চিত্রটির প্রথম গান *না রে না* ২০১২ সালের ১ ডিসেম্বর ইউটিউবে মুক্তি পায়। 
### গানের তালিকা

## তথ্যসূত্র

## বহিঃসংযোগ
* 
* বোঝেনা সে বোঝেনা গোমোলোতে

বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১২-এর চলচ্চিত্র
বিষয়শ্রেণী:ভারতীয় আন্তঃসম্পর্কীয় প্রণয়ধর্মী চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:ইন্দ্রদীপ দাশগুপ্ত সুরারোপিত চলচ্চিত্র
বিষয়শ্রেণী:তামিল চলচ্চিত্রের বাংলা পুনর্নির্মাণ
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:রাজ চক্রবর্তী পরিচালিত চলচ্চিত্র
বিষ্ণুপুর ইউনিয়ন

**বিষ্ণুপুর ইউনিয়ন** নামে বাংলাদেশে মোট ৫টি ইউনিয়ন রয়েছে। যথা:
* বিষ্ণুপুর ইউনিয়ন, কালিগঞ্জ; (সাতক্ষীরা জেলা)
* বিষ্ণুপুর ইউনিয়ন, চাঁদপুর সদর; (চাঁদপুর জেলা)
* বিষ্ণুপুর ইউনিয়ন, বাগেরহাট সদর; (বাগেরহাট জেলা)
* বিষ্ণুপুর ইউনিয়ন, বিজয়নগর; (ব্রাহ্মণবাড়িয়া জেলা)
* বিষ্ণুপুর ইউনিয়ন, মান্দা; (নওগাঁ জেলা)

## আরও দেখুন
* চর বিষ্ণুপুর ইউনিয়ন; (সদরপুর, ফরিদপুর)
* বিষ্ণপুর ইউনিয়ন; (বদরগঞ্জ, রংপুর)
* বিষ্ণুপুর, বাঁকুড়া; (পশ্চিমবঙ্গ, ভারত)
গির্জা বুরূজ

ধর্মীয় স্থাপত্যে **গির্জা বুরূজ** বলতে গির্জার সম্মুখভাগে বা কেন্দ্রে ছাদের উপরে স্থাপিত সংকীর্ণ কিন্তু সুউচ্চ এক ধরনের কাঠামোকে বোঝায়, যার উপরে সাধারণত ক্রমাগতভাবে সরু মোচাকৃতির চূড়া বা গির্জাশিখর থাকে। পাশ্চাত্যে সাধারণত খ্রিস্টান গির্জাগুলিতেই এ ধরনের কাঠামো সবচেয়ে বেশি পরিলক্ষিত হয়। তবে অনেক সময় সরকারি ভবনগুলিতেও যেমন নগর ভবনের ছাদেও এ ধরনের কাঠামো দেখা যায়। কখনও কখনও এগুলি (মসজিদের মিনারের মত) মূল ভবন থেকে আলাদাভাবে থাকতে পারে। এগুলিতে ঘণ্টাঘর ও অন্যান্য উপাদান থাকতে পারে। ধর্মীয় স্থাপত্যের দৃষ্টিকোণ থেকে গির্জা বুরূজগুলিকে পবিত্র স্বর্গ অভিমুখী কাঠামো হিসেবে বিবেচনা করা হয়।

## তথ্যসূত্র

## আরও দেখুন
* গির্জাশিখর
* মিনার (ইসলামী স্থাপত্য)

বিষয়শ্রেণী:গির্জা স্থাপত্য
রাঢ়িশাল করাব উচ্চ বিদ্যালয়

**রাঢ়িশাল করাব উচ্চ বিদ্যালয়** বাংলাদেশের হবিগঞ্জ জেলার লাখাই উপজেলার একটি শিক্ষাপ্রতিষ্ঠান, যা ১৯৪৩ খ্রিষ্টাব্দে প্রতিষ্ঠিত হয়। বিদ্যালয়টি লাখাই উপজেলার করাব ইউনিয়নের রাঢ়িশাল গ্রামে লাখাই-হবিগঞ্জ সড়কের পাশে সুবিশাল জায়গা নিয়ে অবস্থিত।

## ইতিহাস
thumb|নতুন একাডেমিক ভবন।
ব্রিটিশরা যখন বাংলাদেশ শাসন করছিল তখনকার সময়ে এই বিদ্যালয়টি করাব ও রাঢ়িশাল দুটি গ্রামের স্থানীয় বিখ্যাত ব্যক্তিত্ব দ্বারা ১৯৪৩ সালে প্রতিষ্ঠিত হয়েছিল। এই উচ্চ বিদ্যালয় প্রতিষ্ঠার জন্য আরো অজানা অনেকেই তাদের অনুদান ও মূল্যবান সময় দিয়ে স্মরণীয় হয়ে আছেন। এই বিদ্যালয় একটি স্বাভাবিক ভবন নিয়ে শুরু করে এবং পরবর্তীতে শিক্ষা মন্ত্রণালয় ও স্থানীয় সরকার প্রকৌশল এর সহায়তায় এখন চারটি বিশাল ভবনের অধিকারী।

## অবস্থান
এই বিদ্যালয়টি রাঢ়িশাল গ্রামের উত্তর-পশ্চিমে এবং করাব গ্রামের দক্ষিণ পশ্চিমে হবিগঞ্জ লাখাই সড়কের পাশে। হবিগঞ্জ-লাখাই সড়কের পাশে অবস্থিত হওয়ায় বিদ্যালয়টির যোগাযোগ ব্যবস্থা উন্নত। জিওগ্রাফিক্যাল অবস্থান ২৪°১৯'০৩.৪"উত্তর ও ৯১°১৯'২৯.৫"পূর্ব। 

## শিক্ষা ব্যবস্থা
রাঢ়িশাল করাব উচ্চ বিদ্যালয়টি মাধ্যমিক স্তর(এসএসসি) পর্যন্ত শিক্ষা প্রদান করে থাকে। বিদ্যালয়টির শিক্ষা ব্যবস্থা যৌথ। একই সাথে ছেলে ও মেয়ে শিক্ষার্থীদের ক্লাস নেওয়া হয়। বিজ্ঞান, মানবিক ও ব্যবসায় শিক্ষা ৩টি গ্রুপ বিদ্যমান। বিদ্যালয়টির দৈনিক কার্যক্রম শুরু হয় সকাল ৯:০০ঘটিকায় এবং শেষ হয় বিকাল ৫:০০ ঘটিকায়। ম্যানেজিং কমিটি দ্বারা বিদ্যালয়টি পরিচালিত হয়।  উপজেলা চেয়ারম্যান ম্যানেজিং কমিটির সভাপতি, প্রধান শিক্ষক সহ-সভাপতি হয়ে থাকেন। ২০১৪ সাল হইতে বিদ্যালয়টি এসএসসি পরীক্ষা কেন্দ্রে পরিণত হয়। 

## শিক্ষা সহায়ক কার্যক্রম
প্রশাসনিক ভবন পিছনে একটি খেলার মাঠ আছে। বিদ্যালেয়র সকল বার্ষিক ক্রীড়া প্রতিযোগিতা প্রতি বছর এখানেই অনুষ্ঠিত হয়। কখনও কখনও আন্তঃ-বিদ্যালয় প্রোগ্রাম এই মাঠটিতে অনুষ্ঠিত হয়। ভিন্ন ভিন্ন বিদ্যালয়েরর ছাত্ররা এখানে আসে তাদের বিদ্যালয়ের হয়ে প্রতিযোগিতায় অংশ নিতে। মুসলমান ছাত্রদের জন্য একটি মসজিদ রয়েছে এবং হিন্দু শিক্ষার্থীরাও বার্ষিক সরস্বতী পূজা আয়োজন করছে।
বার্ষিক ক্রীড়া প্রতিযোগিতায় ছাত্রছাত্রীরা তাদের বয়স ও শ্রেণী অনুযায়ী অংশগ্রহণ করতে পারে।

জানুয়ারী ৩০, ২০১৫ অনুষ্ঠিত প্রথম ছাত্র পুনর্মিলনী। মাননীয় সংসদ সদস্য এডভোকেট মোঃ আবু জাহির বিদ্যালয়টিকে এক বছরের মধ্যে কলেজে উন্নীত করার আশ্বাস দেন তার সরকারের পক্ষ থেকে।

## বিগত কয়েক বছরের সাফল্য

## চিত্রশালা

চিত্র:RarishalKarabHighSchool.jpg|বিদ্যালয়ের আঙ্গিনা
চিত্র:RKHS academic building.jpg|বিদ্যালয়ের একাডেমিক ভবন
চিত্র:New Academic building.jpg|নতুন একাডেমিক ভবন
চিত্র:Rarishal Karab High School Old Building.jpg|পুরাতন ভবন


## তথ্যসূত্র

বিষয়শ্রেণী:হবিগঞ্জ জেলার বিদ্যালয়
বিষয়শ্রেণী:১৯৪৩-এ প্রতিষ্ঠিত শিক্ষাপ্রতিষ্ঠান
এ. এম. তুরাজ

**আস মোহাম্মদ তুরাজ** হলেন একজন ভারতীয় কবি, গীতিকার এবং চিত্রনাট্যকার। তিনি টেলিভিশন, সঙ্গীত অ্যালবাম এবং চলচ্চিত্রে কাজ করেছেন। তিনি বহুসংখ্যক বলিউড চলচ্চিত্রের জন্য গীতিকবিতা লিখেছেন যার মধ্যে রয়েছে ২০০৭ সালের *কুড়িয়াঁ কা হেঁ ঝামানা*, ২০০৯ সালের *দ্য আনফোর্গেটেবল* এবং ২০১০ সালের *[[গুজারিশ (২০১০-এর চলচ্চিত্র)|গুজারিশ]]*। "আয়াত", "কাবি জো বাদাল বার্সে", "তেরা ঝিকর", "উড়ি" এবং "তেরে লিয়ে মেরে কারিম" গানগুলি অনেক সুপরিচিত। সঙ্গীত অ্যালবাম "উই ইন্ডিয়ান্স"-এর "সারে জাহাঁ সে আচ্ছা হিন্দুস্তান আমারা" তার দ্বারা পরিচালিত। সাম্প্রতিক চলচ্চিত্র *[[পদ্মাবত]]* থেকে মুক্তি পাওয়া "গুমার", "বিন্তে দিল" এবং "খালিবলি" গানগুলি তার দ্বারা লিখিত, যার পাশাপাশি রয়েছে *[[বদলা (২০১৯-এর চলচ্চিত্র)|বদলা]]* থেকে "তুম না আয়ে"।

## পুরস্কার ও মনোনয়ন

## তথ্যসূত্র

## বহিঃসংযোগ
* 

বিষয়শ্রেণী:১৯৮১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় কবি
বিষয়শ্রেণী:২১শ শতাব্দীর ভারতীয় লেখক
বিষয়শ্রেণী:ভারতীয় পুরুষ গীতরচয়িতা
বিষয়শ্রেণী:হিন্দি ভাষার কবি
বিষয়শ্রেণী:হিন্দি ভাষার গীতিকার
বিষয়শ্রেণী:হিন্দি ভাষার লেখক
মাহমুদপুর ইউনিয়ন

**মাহমুদপুর ইউনিয়ন** নামে বাংলাদেশে মোট ৬টি ইউনিয়ন রয়েছে। যথা:
* মাহমুদপুর ইউনিয়ন, আড়াইহাজার; (নারায়ণগঞ্জ জেলা)
* মাহমুদপুর ইউনিয়ন, কাশিয়ানী; (গোপালগঞ্জ জেলা)
* মাহমুদপুর ইউনিয়ন, দোহার; (ঢাকা জেলা)
* মাহমুদপুর ইউনিয়ন, নবাবগঞ্জ; (দিনাজপুর জেলা)
* মাহমুদপুর ইউনিয়ন, মেলান্দহ; (জামালপুর জেলা)
* মাহমুদপুর ইউনিয়ন, শরীয়তপুর সদর; (শরীয়তপুর জেলা)

## আরও দেখুন
* শাহ মাহমুদপুর ইউনিয়ন; (চাঁদপুর সদর, চাঁদপুর)
ক্লাউডিয়া লিনক্স

**শঘায়েঘ ক্লাউডি লিন্স** ( ফার্সি  )১৯৮২  সালের ৮ জুন তেহরান এ জন্মগ্রহণকারী  একজন ইরানী - ফার্সি মডেল,অনুবাদক ও অভিনেত্রী । বিশেষ করে ইরান ও মধ্যপ্রাচ্যে **শাহেয়েঘ** নামে একজন গায়িকা হিসেবে তিনিও পরিচিত এবং সফল।কখনো কখনো তাকে পারস্যের দেবী ও বলা হয়।
## জীবন
তিনি ফার্সি পিতামাতার মেয়ে।তার জন্মের সময় মাত্র ২৪ বছর বয়সে তার মা মারা যান।তার একজন বড় ভাই আছে।যখন তার তিন মাস বয়স তখন তার পরিবার নরওয়ে যায়।তিন বছর বয়সে  তিনি টেলিভিশনে বাণিজ্যিক বিজ্ঞাপনে শিশুদের খাবারের মডেল হন।  পাঁচ বছর বয়সে তিনি পরিবারসহ কানাডার টরন্টো জান। ১৫ বছর বয়সে তিনি একটি ব্যক্তিগত টেক্সটাইল ট্রেডিং কোম্পানী লেভি স্ট্রস অ্যান্ড কো এর জন্য মডেল হন।
## পেশা
তার প্রথম মডেলিং অ্যাসাইনমেন্টের মাধ্যমে শীঘ্রই তিনি সুপরিচিত প্রযোজকদের ফোকাস হয়ে ওঠেন। একজন ইরানি প্রযোজকও তার কণ্ঠে আগ্রহী ছিলেন।১৬ বছর বয়সে তিনি শাহেয়েঘের ডাকনামে  গান গাওয়া শুরু করেন। ২০০১ সালে ১৯ বছর বয়সে তিনি মিস ইউনিভার্সের কানাডীয় খোঁজে শ্রেষ্ঠ মুদ্রণ ও ফ্যাশন মডেল হিসাবে সম্মানিত হন। ২০০৩ সালে প্রথম অ্যালবাম শাগয়েঘ মুক্তি পায়। ২০০৫ সালে টিভি সিরিজ দ্য ওয়েস্ট উইং-এট দ্য সেন্ট্রাল অফ পাওয়ারে একজন অভিনেত্রী হিসেবে উপস্থিত হন।এতে তিনি প্রথমবার অভিনেত্রী হিসাবে অভিনয় করেছিলেন। একই বছরে  লিজিওন অব ডেডে একটি প্রধান ভূমিকায় অভিনয় করেন। ২০০৭ সালে সাকুবাসঃহেল-বেন্ট-এর একটি চরিত্রে অভিনয় করেছিলেন।এতে ছিলেন গ্যারি বুসে, ডেভিড কিথ এবং কেলি হু । ২০০৮ সালে লেডি ম্যাগডালিনস এ নিকেলে নিকোলসের সাথে অভিনয় করেন । ২০০৮ সালে তিনি তারানেহ এন্টারপ্রাইজ ইনকর্পোরেটেডের অ্যালবাম শাগায়েগ প্রকাশ করেন। ২০০৯ সালে তিনি সবচেয়ে সুন্দর নারী জীবিত হিসেবে ভোট পান।  তিনি ২০১১ সালে শর্ট ফিল্ম দ্য সিক্সথ টুগেদারে থমাস লিস্টার জুনিয়র সহ একসঙ্গে হাজির হন।
## গান
*২০০৩ঃশাগয়েঘ(অ্যালবাম)
## সিনেমার তালিকা
*২০০৫: ওয়েস্ট উইং - এট দ্য সেন্ট্রাল অফ পাওয়ার
*২০০৫:  লিজিয়ন অব ডেড
*২০০৭: সাকুবাস: হেল-বেন্ট
*২০০৮: লেডি ম্যাগডালিনস
*২০১১:দ্য সিক্সথ টুগেদার
## তথ্যসূত্র

## বহিঃসংযোগ
* 
* অফিসিয়াল ওয়েবসাইট

বিষয়শ্রেণী:ইরানি অভিনেত্রী
বিষয়শ্রেণী:ইরানি চলচ্চিত্র অভিনেত্রী
বিষয়শ্রেণী:১৯৮২-এ জন্ম
শিখর (স্থাপত্য)

স্থাপত্যে **শিখর** বা **গির্জাশিখর** বলতে  কোন সুউচ্চ অট্টালিকা বা বুরূজের (ঐতিহাসিকভাবে সাধারণত গির্জা বুরূজের) উপরে অবস্থিত পিরামিড আকৃতির বা মোচাকৃতির চূড়াকে বোঝায় যা ক্রমাগত সরু হয়ে একটি সূচ্যগ্রবিন্দুতে সমাপ্ত হয়। ইউরোপ মহাদেশে মধ্যযুগে, ১২শ শতকের দিকে, গির্জার বুরূজের উপরে আলাদা করে একটি সরল চতুর্পার্শ্ববিশিষ্ট পিরামিড আকৃতির চূড়া বা শিখর প্রথম ব্যবহার হতে শুরু করে। এরপর গোথিক স্থাপত্যশৈলীর পরিপক্ব পর্বে এসে গির্জাশিখরগুলি সরু, লম্বা ও সুদৃশ্য রূপ ধারণ করে এবং গির্জার বুরূজের সাথে এগুলির দৃশ্যমান সংযোগগুলিকে ধারাবাহিকতা প্রদান করা হয়। গির্জাশিখর কেবল ভবনের স্থাপত্যের চাক্ষুষ পরিসমাপ্তি নয়, বরং মধ্যযুগের ধর্মপ্রাণ মানুষের স্বর্গাভিমুখী আশা-আকাঙ্খারও প্রতীক ছিল।

দক্ষিণ ইউরোপের ধর্মীয় স্থাপনাগুলিতে শিখর তেমন জনপ্রিয়তা না পেলেও ইংল্যান্ড, ফ্রান্স ও জার্মানিতে এগুলির স্থাপত্যশৈলীর বিবর্তন অব্যাহত থাকে। প্রথমদিকে এগুলি কাঠে তৈরি হত, পরে জার্মানিতে গোথিক স্থাপত্যশৈলী পর্বের সময় পাথর দিয়ে এগুলি নির্মাণ করা শুরু হয়। উত্তর আমেরিকার ঔপনিবেশিক গির্জাগুলিতেও সরল শিখর যোগ করার প্রচলন ছিল।

গির্জাশিখরের উদ্দেশ্য বিবিধ। প্রথমত, ধর্মীয় দৃষ্টিকোণ থেকে এটি স্বর্গের অভিলাষকে প্রতীকায়িত করে।  আবার উল্লম্ব বল্লমের দেখায় বলে গির্জাশিখর খ্রিস্টধর্মের রাজনৈতিক শক্তিরও এক ধরনের প্রতীক। তৃতীয়ত, গির্জাশিখর সংশ্লিষ্ট গির্জার সম্পদ ও প্রতিপত্তির পরিচায়ক। গির্জার বাইরে অন্যান্য ভবনে শিখরের প্রয়োগ ভবনের মালিক বা নির্মাতার মর্যাদার প্রতীক।

অস্ট্রিয়ার রাজধানী শহর ভিয়েনা "শতশিখরের শহর" নামে পরিচিত।

## তথ্যসূত্র

বিষয়শ্রেণী:বুরূজ
বিষয়শ্রেণী:অট্টালিকা
বিষয়শ্রেণী:স্থাপত্য উপাদান
বিষয়শ্রেণী:গির্জা স্থাপত্য
বিষয়শ্রেণী:অলঙ্কার (স্থাপত্য)
বিষয়শ্রেণী:টাওয়ার
শিখর

**শিখর** বলতে কোনো কিছুর চূড়াকে বুঝায়।

## বিষয়

* শিখর (স্থাপত্য)
* শিখর (পর্বত)

## নাম

* শিখর ধাওয়ান, ভারতীয় ক্রিকেটার

## আরও দেখুন

* সম্মেদ শিখর
স্বরূপ খান

**স্বরূপ খান** একজন ভারতীয় সঙ্গীতশিল্পী। তিনি একজন লোক সঙ্গীত ও লোরি শিল্পী। তিনি পিকে চলচ্চিত্রে তার জনপ্রিয় গান "ঠারেকী ছোকরো" এবং পদ্মাবত চলচ্চিত্রে "ঘুমার" গানের জন্য পরিচিত। তিনি ইন্ডিয়ান আইডলেও অংশগ্রহণ করেছেন।

স্বরূপ খান রাজস্থানি মাঙ্গনিয়ার জনগোষ্ঠীর সদস্য।
## সঙ্গীত তালিকা
### হিন্দি গান

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৯১-এ জন্ম
বিষয়শ্রেণী:যোধপুরের ব্যক্তি
বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:ভারতীয় নেপথ্য গায়ক
শিশির ভট্টাচার্য্য (ভাষাবিজ্ঞানী)

**শিশির ভট্টাচার্য্য** (জন্ম ০৪ আগস্ট ১৯৬৩) একজন বাংলাদেশি ভাষাবিজ্ঞানী, লেখক ও কলামিস্ট। তিনি ঢাকা বিশ্ববিদ্যালয়ের আধুনিক ভাষা ইনস্টিটিউটের পরিচালক ও ফরাসি ভাষার অধ্যাপক। তিনি বাংলা ভাষার বিস্তারে অনেক দিন ধরে কাজ করছেন। প্রথম আলোর ভাষায়, "ভাষাবিজ্ঞানী শিশির ভট্টাচার্য্য ইউরোপ, আমেরিকা আর এশিয়া—এই তিন মহাদেশে ব্যাকরণচর্চার অভিজ্ঞতা অর্জন করেন প্রায় তিন দশক ধরে।" তিনি ফরাসি কবি গিয়ম আপোলিন্যার ও আর্তুর র‍্যাঁবোর কবিতা বাংলায় অনুবাদ করেছেন এবং জীবনানন্দ দাশের কবিতা ফরাসিতে অনুবাদ করেছেন। এছাড়াও তিনি বাংলাদেশের স্বাধীনতা সংগ্রামের উপর রচিত ব্যার্নার হেনরি লেভির পুস্তক *বাংলাদেশ যখন স্বাধীন হচ্ছিল* (২০১৪) শিরোনামে বাংলা অনুবাদ করেছেন।
## জন্ম ও শিক্ষা

ভট্টাচার্য্যের জন্ম চট্টগ্রামের সীতাকুন্ডে। প্যারিসের সর্বোন বিশ্ববিদ্যালয় থেকে ভারতবিদ্যায় এমএ, এবং ভাষা বিজ্ঞানে এমএ ও এমফিল করেছেন। পিএইচডি করেছেন কানাডার মন্ট্রিল বিশ্ববিদ্যালয়ে। টোকিওর রাষ্ট্রভাষা ইনস্টিটিউট থেকে তিনি পোস্ট-ডক্টরেট করেন।

## কর্মজীবন
১৯৮৯ সালে তিনি ঢাকা বিশ্ববিদ্যালয়ে যোগদান করেন। বর্তমানে তিনি ঢাকা বিশ্ববিদ্যালয়ের আধুনিক ভাষা ইনস্টিটিউটের পরিচালক ও ফরাসি ভাষার অধ্যাপক।

## নির্বাচিত গ্রন্থপঞ্জি
### বাংলা ভাষায়
**ঈশ্বর ধর্ম বিশ্বাস*
**সমাজ সংস্কৃতি শিল্পকলা*
**বিশ্ববিদ্যালয়ের ইতিহাস: আদিপর্ব*
**কথাকলি*
**যা কিছু ব্যাকরণ নয়*
**বাংলা ব্যাকরণ রূপরেখা*
**বাংলা ভাষা: প্রকৃত সমস্যা ও পেশাদারি সমাধান*
**অন্তরঙ্গ ব্যাকরণ*
**উচিৎ শিক্ষা*
**যাত্রাপালা চন্দ্রগুপ্ত King-বা ক্ষমতা-শাস্ত্রের সহজপাঠ*

#### বাংলা অনুবাদ
**বাংলাদেশ যখন স্বাধীন হচ্ছিল*
**র‍্যাঁবো: নির্বাচিত কবিতা ও পত্রাবলি*
**আপোলিন্যার: নির্বাচিত কবিতা*

### ইংরেজি ভাষায়
* *Word Formation in Bengali: A Whole Word Morphological Description and its Theoretical Implications* [বাংলায় শব্দ গঠন: একটি সম্পূর্ণ শব্দের রূপতাত্ত্বিক বিবরণ এবং তার তাত্ত্বিক প্রভাব] (জার্মানি)

### ফরাসি ভাষায়
* *Bhagwan et son monde orange* [ভগবান ও তার কমলাবর্ণের দুনিয়া] (১৯৯১)
* *La poésie contemporaine du Bangladesh* [বাংলাদেশের সমসাময়িক কবিতা] (সহ-লেখক)

## তথ্যসূত্র


বিষয়শ্রেণী:বাংলাদেশী অনুবাদক
বিষয়শ্রেণী:বাংলাদেশী কলাম লেখক
বিষয়শ্রেণী:বাংলাদেশী পুরুষ লেখক
বিষয়শ্রেণী:১৯৬৩-এ জন্ম
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বাংলাদেশী ভাষাবিজ্ঞানী
বিষয়শ্রেণী:চট্টগ্রাম জেলার ব্যক্তি
বিষয়শ্রেণী:জীবিত ব্যক্তি
সঞ্চিত বালহারা

**সঞ্চিত বালহারা** হলেন একজন ভারতীয় আবহ সঙ্গীতের রচয়িতা, যিনি সঞ্জয় লীলা বনশালির ২০১৫ সালের মহাকাব্যিক ঐতিহাসিক প্রেমসংক্রান্ত চলচ্চিত্র *[[বাজীরাও মস্তানী]]*-এর সুর রচনা করার জন্য বিশেষভাবে পরিচিত।
## শিক্ষাপ্রাপ্তি
সঞ্চিত ২০১১ সালে পয়েন্ট ব্ল্যাঙ্ক সঙ্গীত বিদ্যালয় থেকে সঙ্গীত উৎপাদনা ও সঙ্গীত প্রকৌশলীর ডিপ্লোমা সম্পূর্ণ করেন।
## নেপথ্য সুর রচয়িতা হিসেবে চলচ্চিত্রের তালিকা

## পুরস্কার ও মনোনয়ন

## তথ্যসূত্র

## বহিঃসংযোগ
*

বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র সঙ্গীত সুরকার
কিশোর পুরা

**কিশোর পুরা** হলো ভারতের রাজস্থান রাজ্যের শিকর জেলার নীম-কা-থানা তহশীলের একটি গ্রাম। এটি জেলা সদর শিকরের ৭৪ কিলোমিটার এবং রাজ্যের রাজধানী জয়পুর থেকে ১০৬ কিলোমিটারে অবস্থিত। এটি নীম-কা-থানার ব্লকের দুঙ্গা কি নাঙ্গাল গ্রাম পঞ্চায়েতের অধীনের আসে। গ্রামটি তোরায়াতীর একটি অংশ এবং পাতান, রাজস্থান-এর রাজা ফাতেহ সিং-এর বংশধর ঠাকুর কিশোর সিং তানোয়ার দ্বারা প্রতিষ্ঠিত।

## তথ্যসূত্র

বিষয়শ্রেণী:শিকর জেলার গ্রাম
শ্রেষ্ঠ খল অভিনয়শিল্পী বিভাগে ফিল্মফেয়ার পুরস্কার

**শ্রেষ্ঠ খল অভিনয়শিল্পী বিভাগে ফিল্মফেয়ার পুরস্কার** হল ভারতের চলচ্চিত্রে পার্শ্ব চরিত্রে অভিনেত্রীর কাজের স্বীকৃতি হিসেবে *[[ফিল্মফেয়ার]]* ম্যাগাজিন প্রদত্ত বাৎসরিক পুরস্কার। ১৯৯২ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান শুরু হয় এবং ২০০৭ সালের পর এই পুরস্কার প্রদান বন্ধ হয়ে যায়। প্রথমবার এই পুরস্কার অর্জন করেন সদাশিব অমরাপুরকার। নানা পাটেকর ও আশুতোষ রানা সর্বাধিক দুইবার এই বিভাগে পুরস্কার অর্জন করেন। অমরিশ পুরি সর্বাধিক সাতবার মনোনয়ন লাভ করেন, কিন্তু কোন বারই পুরস্কার অর্জন করতে পারেননি।

## বিজয়ের পরিসংখ্যান
### একাধিকবার বিজয়ী
;২ বার

### একাধিকবার মনোনীত
;৭ বার
* অমরিশ পুরি

;৫ বার
* ড্যানি ডেঞ্জোংপা

;৪ বার
* নাসিরুদ্দিন শাহ্

;৩ বার

;২ বার

## আরও দেখুন
* শ্রেষ্ঠ খলচরিত্রে অভিনয়ের জন্য আইফা পুরস্কার
* শ্রেষ্ঠ খল অভিনয়ের জন্য স্ক্রিন পুরস্কার
* শ্রেষ্ঠ খল অভিনয়শিল্পীর জন্য জি সিনে পুরস্কার

## তথ্যসূত্র

## বহিঃসংযোগ
* 

বিষয়শ্রেণী:ফিল্মফেয়ার পুরস্কার
বিষয়শ্রেণী:সেরা খল অভিনয়শিল্পী বিভাগে চলচ্চিত্র পুরস্কার
বিষয়শ্রেণী:প্রতি বৎসর হালনাগাদ করা দরকার এমন নিবন্ধ
বাংলাদেশ খেলাফত মজলিস

**বাংলাদেশ খেলাফত মজলিস **হলো বাংলাদেশের একটি ইসলামপন্থী রাজনৈতিক দল। মাওলানা মামুনুল হক এই দলের আমীর এবং জালালুদ্দীন আহমদ সাধারণ সম্পাদক। দলটির নির্বাচনী প্রতীক হল রিকশা।বর্তমানে দলটি "১১ দলীয় নির্বাচনী ঐক্য" এর শরীক দল। ২০২৬ সালের জাতীয় সংসদ নির্বাচনে, ইতিহাসে প্রথমবারের মতো কোনও সংসদীয় আসনে বিজয়ী হয় দলটির দুইজন প্রার্থী।

## ইতিহাস
বাংলাদেশ খেলাফত মজলিস ১৯৮৯ সালের ৮ ডিসেম্বর  শায়খুল হাদীস মাওলানা আজিজুল হক নেতৃত্বাধীন খেলাফত আন্দোলন, আহমদ আবদুল কাদেরের নেতৃত্বাধীন ইসলামী যুব শিবির, ভাসানীর ন্যাপের একাংশের নেতা, তমদ্দুন মজলিসের সংগঠক ভাষাসৈনিক মাসউদ খানের নেতৃত্বে  প্রতিষ্ঠত হয়। প্রথম আমির ছিলেন আবদুল গফফার। তারপর আমির হন শায়খুল হাদীস মাওলানা আজিজুল হক। তার অবর্তমানে  আমির হন মাওঃ হাবিবুর রহমান। ২০০৫ সালে বাংলাদেশ খেলাফত মজলিস দুই ভাগ হয়ে যায়। একটি ভাগ খেলাফত মজলিস নামে বিএনপি নেতৃত্বাধীন জোটে থেকে যায়। অপর ভাগটি জোট থেকে বেড়িয়ে গিয়ে ‘বাংলাদেশ খেলাফত মজলিস’ নামে কার্যক্রম পরিচালনা করে। ২০০৮ সালের নির্বাচনের আগে বাংলাদেশ খেলাফত মজলিসের সাথে আওয়ামী লীগের ৫ দফা চুক্তি স্বাক্ষরিত হয়। ওই চুক্তিতে আওয়ামী লীগের অঙ্গীকার ছিল, তারা নির্বাচিত হলে কুরআন-সুন্নাহর সঙ্গে সাংঘর্ষিক কোনো আইন করবে না। বামপন্থীদের চাপে সে চুক্তি কার্যকর করা যায় নি। প্রতিষ্ঠার পর ১৯৯০ সালে স্বৈরচারবিরোধী আন্দোলন, ১৯৯৩ সালে বাবরি মসজিদ পুনঃনির্মাণের দাবিতে ভারত অভিমুখে লংমার্চ, ১৯৯৪ সালে তসলিমা নাসরিনসহ নাস্তিকদের বিরুদ্ধে আন্দোলন, পার্বত্য চুক্তি বাতিলের দাবিতে চট্টগ্রাম অভিমুখে রোডমার্চ, বসনিয়ার মুসলমানদের সাহায্যের জন্য মুজাহিদ সংগ্রহ, নাস্তিক আলী আজগরের ফাঁসির দাবিতে আন্দোলন, ফতোয়াবিরোধী রায় বাতিলের দাবিতে আন্দোলন, সংবিধানে আল্লাহর ওপর পূর্ণ আস্থা ও বিশ্বাস পুনঃস্থাপন আন্দোলন, আওয়ামী ফ্যাসিবাদ বিরোধী আন্দোলন, ইসলামের বিরুদ্ধে কটূক্তিকারীদের শাস্তি মৃত্যুদণ্ডের বিধান পাসের আন্দোলনসহ এটি বিভিন্ন আন্দোলন সংগঠিত করেছে।

## আরও দেখুন
* দেওবন্দি সংগঠনের তালিকা
## তথ্যসূত্র

বিষয়শ্রেণী:বাংলাদেশের রাজনৈতিক দল
বিষয়শ্রেণী:বাংলাদেশ খেলাফত মজলিস
বিষয়শ্রেণী:ইসলামি সংগঠন
বিষয়শ্রেণী:বাংলাদেশ ভিত্তিক ইসলামি সংগঠন
বিষয়শ্রেণী:১৯৮৯-এ বাংলাদেশে প্রতিষ্ঠিত
বিষয়শ্রেণী:বাংলাদেশী ইসলামপন্থী
বিষয়শ্রেণী:আজিজুল হক (শায়খুল হাদিস)
বিষয়শ্রেণী:দেওবন্দি সংগঠন
শ্রেষ্ঠ কৌতুকাভিনয়শিল্পী বিভাগে ফিল্মফেয়ার পুরস্কার

**শ্রেষ্ঠ কৌতুকাভিনয়শিল্পী বিভাগে ফিল্মফেয়ার পুরস্কার** হল ভারতের চলচ্চিত্রে কৌতুক চরিত্রে অভিনয়শিল্পীর কাজের স্বীকৃতি হিসেবে *[[ফিল্মফেয়ার]]* ম্যাগাজিন প্রদত্ত বাৎসরিক পুরস্কার। ১৯৬৭ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান শুরু হয় এবং ২০০৭ সালে এই পুরস্কার প্রদান বন্ধ হয়ে যায়। প্রথমবার এই পুরস্কার অর্জন করেন মেহমুদ আলি। অনুপম খের সর্বাধিক পাঁচবার এই পুরস্কার অর্জন করেন।

## বিজয়ের পরিসংখ্যান
### একাধিকবার বিজয়ী
;৫ বার
* অনুপম খের

;৪ বার
* মেহমুদ

;৩ বার
* দেবেন বর্মা
* উৎপল দত্ত

;২ বার

### একাধিকবার মনোনীত
;১৯ বার
* মেহমুদ

;১৩ বার
* দেবেন বর্মা
* জনি লিভার

;১২ বার
* অস্রনি

;১০ বার
* অনুপম খের
* কাদের খান

;৯ বার
* পরেশ রাওয়াল

;৬ বার
* শক্তি কাপুর

;৫ বার
* গোবিন্দ
* কেষ্ট মুখার্জী

;৪ বার

;৩ বার
* জনি ওয়াকার
* রবি বাসওয়ানী

;২ বার

## তথ্যসূত্র

## বহিঃসংযোগ
* 

বিষয়শ্রেণী:ফিল্মফেয়ার পুরস্কার
বিষয়শ্রেণী:সেরা কৌতুকাভিনয়শিল্পী বিভাগে চলচ্চিত্র পুরস্কার
বিষয়শ্রেণী:প্রতি বৎসর হালনাগাদ করা দরকার এমন নিবন্ধ
মির্চি সংগীত পুরস্কার

***মির্চি সঙ্গীত পুরস্কার*** হলো ভারতের হিন্দি ভাষার চলচ্চিত্রের সঙ্গীত শিল্পে পেশাদার ব্যক্তিদের উভয় শিল্পীসুলভ এবং প্রযুক্তিগত শ্রেষ্ঠতার সম্মান দেওয়ার জন্য *[[রেডিও মির্চি]]* দ্বারা প্রতি বছর পরিবেশিত। সতেরোটি বিষয়শ্রেণীতে ভাগ করা পুরস্কারগুলি ২০০৮ সালে শ্রেষ্ঠদের পুরস্কার দেওয়ার জন্য প্রতিষ্ঠিত।

## অনুষ্ঠানসমূহ

## নির্ণায়কগণ
## সমলোচকদের নির্বাচিত পুরস্কার
## প্রযুক্তিক পুরস্কার
## শ্রোতাদের নির্বাচিত পুরস্কার
### বর্ষসেরা গান

### বর্ষসেরা অ্যালবাম

## বিশেষ পুরস্কার
## তথ্যসূত্র

## বহিঃসংযোগ
* ১ম মির্চি সঙ্গীত পুরস্কার
* ২য় মির্চি সঙ্গীত পুরস্কার
* ৩য় মির্চি সঙ্গীত পুরস্কার 
* ৪থ মির্চি সঙ্গীত পুরস্কার
* ৯ম মির্চি সঙ্গীত পুরস্কার
* ১০ম মির্চি সঙ্গীত পুরস্কার

বিষয়শ্রেণী:হিন্দি চলচ্চিত্র
বিষয়শ্রেণী:ভারতীয় চলচ্চিত্র পুরস্কার
বিষয়শ্রেণী:ভারতীয় সঙ্গীত পুরস্কার
বিষয়শ্রেণী:মির্চি সঙ্গীত পুরস্কার
সাধারণ বীমা কর্পোরেশন

**সাধারণ বীমা কর্পোরেশন** বাংলাদেশের একমাত্র রাষ্ট্রীয় সাধারণ বা নন-লাইফ বীমা প্রতিষ্ঠান যা বাংলাদেশ সরকারের অর্থ মন্ত্রণালয়ের প্রত্যক্ষ নিয়ন্ত্রণ ও তত্ত্বাবধানে পরিচালিত হয়। এটি ১৯৭৩ সালের ১৪ মে বীমা কর্পোরেশন আইন ১৯৭৩ এর অধীনে গঠিত হয়। 

## ইতিহাস
সরকারি এই বীমা সংস্থাটি প্রতিষ্ঠার পর থেকে ১৯৮৪ সাল পর্যন্ত একমাত্র সাধারণ বা নন-লাইফ বীমা ব্যবসায় পরিচালনা করে আসছিলো। বাংলাদেশের বীমা বাজারের প্রায় ২০ শতাংশ এই প্রতিষ্ঠানটির দখলে। বাংলাদেশের সরকারি বীমা ব্যাবসায়ের ৫০% নিয়ে এটি কাজ করে। বীমা কর্পোরেশন আইন (সংশোধীত) ১৯৯০ অনুসারে দেশের সরকারি সম্পত্তির ঝুঁকি বীমা সাধারণ বীমা কর্পোরেশনে করা বাধ্যতামূলক।

পরবর্তীতে বীমা কর্পোরেশন আইন ২০১৯ -এর ১৭ ধারা সাধারণত বীমা কোম্পানিগুলোকে তাদের পুনর্বীমা ব্যবসার ৫০% রাষ্ট্র-মালিকানাধীন সাধারণ বীমা কর্পোরেশন (এসবিসি)-এ হস্তান্তর করতে নির্দেশ দেয়। বীমার ধরণের উপর নির্ভর করে এই নির্দিষ্ট শতাংশ পরিবর্তিত হবে বলে আইনে বলা হয়েছে।

## কর্পোরেশন আইন সংশোধন প্রস্তাব
২০২৫ সালে সরকারের আর্থিক প্রতিষ্ঠান বিভাগ (এফআইডি) ২০১৯ সালের বিমা করপোরেশন আইন থেকে একটি ধারা বাতিলের প্রস্তাব দেয়। ওই ধারা অনুযায়ী, নন-লাইফ বিমা কোম্পানিগুলোকে তাদের রিইনস্যুরেন্সের অন্তত ৫০ শতাংশ বাধ্যতামূলকভাবে সাধারণ বীমা করপোরেশন-এর মাধ্যমে করতে হতো।  

আইডিআরএ জানিয়েছে, এই বাধ্যতামূলক নিয়ম অনেক আন্তর্জাতিক প্রকল্পের অর্থায়নে সমস্যা সৃষ্টি করে, কারণ সাধারণ বীমা করপোরেশনের আন্তর্জাতিক মানের ক্রেডিট রেটিং নেই। প্রস্তাবিত পরিবর্তন হলে, বেসরকারি বিমা কোম্পানিগুলো তাদের প্রয়োজন অনুযায়ী দেশীয় বা আন্তর্জাতিক রিইনস্যুরেন্স কোম্পানির সঙ্গে কাজ করতে পারবে।  এতে বাজারে প্রতিযোগিতা বাড়বে এবং দাবিসমূহ দ্রুত নিষ্পত্তি হবে। তবে সাধারণ বীমা করপোরেশন আশঙ্কা করছে, এই পরিবর্তন তাদের আয় ও ভূমিকায় প্রভাব বিস্তার করতে পারে।

## পরিচালনা
সাধারণ বীমা কর্পোরেশন পরিচালনার জন্য ৭ সদস্যের একটি পরচালনা পর্ষদ আছে যার মধ্যে এক জন খণ্ড-কালীন চেয়ারম্যান।  প্রতিষ্ঠানটির বর্তমান চেয়ারম্যান জনাব **জনাব মোহাম্মদ জয়নুল বারী**, এবং ব্যবস্থাপনা পরিচালক **মোঃ হারুন-অর-রশিদ**।

## আর্থিক বিবরণ
২০২৪ সালে প্রতিষ্ঠানটি উল্লেখযোগ্য আর্থিক প্রবৃদ্ধি অর্জন করে। সদ্য প্রকাশিত আর্থিক প্রতিবেদনে দেখা যায় যে, ২০২৪ সালে মোট গ্রস প্রিমিয়াম আগের বছরের তুলনায় ৪৩% বৃদ্ধি পেয়ে ১,৭১৮ কোটি টাকায় পৌঁছায়। একই সময়ে আন্ডাররাইটিং মুনাফায় প্রায় ৯৭৯% বৃদ্ধি লক্ষ্য করা যায়। সামগ্রিকভাবে, এটি সাম্প্রতিক বছরের মধ্যে প্রতিষ্ঠানটির অন্যতম অর্জন হিসেবে বিবেচিত। 
## সেবাসমূহ
বাংলাদেশের একমাত্র রাষ্ট্রীয় নন-লাইফ বীমা প্রতিষ্ঠান হিসাবে সাধারণ বীমা কর্পোরেশন বৃহৎ পরিসরে বাংলাদেশের বীমা ব্যবসার উন্নতির জন্য বীমা, পুনঃবীমা ও প্রয়োজনীয় ঝুঁকি ব্যবস্থাপনা এবং বীমা সংশ্লিষ্ট সকল সমস্যা সমাধানে কার্যকর ভূমিকা পালন করে। ঝুঁকি ব্যবস্থাপনায় প্রতিষ্ঠানটি দেশি বিদেশী অন্যান্য বীমা কোম্পানির সাথে পরামর্শ ও সহযোগিতা নিয়ে থাকে। প্রতিষ্ঠানটির মুল বীমা সেবাসমুহ হচ্ছেঃ

* অগ্নি বীমা
* নৌ-বীমা
* মোটরযান বীমা
* শস্য বীমা
* অন্যান্য বীমা

এছাড়াও প্রতিষ্ঠানটি এসকল বীমার পুনঃবীমা করে থাকে। 
## তথ্যসূত্র

## বহিঃসংযোগ
* সাধারণ বীমা কর্পোরেশন 
* আর্থিক প্রতিষ্ঠান বিভাগ

বিষয়শ্রেণী:বাংলাদেশের সরকারি মালিকানাধীন কোম্পানি
বিষয়শ্রেণী:বাংলাদেশের বীমা কোম্পানি
বিষয়শ্রেণী:বাংলাদেশের অর্থনীতি
বিষয়শ্রেণী:ব্যাংক ও বীমা
বিষয়শ্রেণী:১৯৭৩-এ প্রতিষ্ঠিত
গম গবেষণা কেন্দ্র

**[[গম]] গবেষণা কেন্দ্র** একটি স্বায়ত্তশাসিত জাতীয় গবেষণা ইনস্টিটিউট যা বাংলাদেশে গমের উৎপাদন ও চাষ গবেষণা করে এবং এটি নাসিপুর, দিনাজপুর, বাংলাদেশে অবস্থিত। ডাঃ নরেশ চন্দ্র দেব বর্মা কেন্দ্রের প্রধান।

## ইতিহাস
গমের গবেষণা কেন্দ্রটি মূলত বাংলাদেশের জন্য অ্যাক্সিলারেটেড গম গবেষণা প্রোগ্রামের সন্ধান করে যা ১৯৭১ সালে প্রতিষ্ঠিত হয়েছিল এবং ১৯৭৫ সালের জুনে শেষ হয়। এটি সম্প্রসারিত গম গবেষণা প্রোগ্রাম হিসাবে পুনরুজ্জীবিত হয়। বাংলাদেশ কৃষি গবেষণা ইনস্টিটিউটের অধীনে ১৯৮০ সালের জুলাইয়ে গম গবেষণা কেন্দ্র প্রতিষ্ঠিত হয়। এটি বাংলাদেশ কৃষি গবেষণা ইনস্টিটিউটের অধীনে ছয়টি গবেষণা কেন্দ্রের মধ্যে একটি। এটি আন্তর্জাতিক ভুট্রা ও গম উন্নয়ন কেন্দ্র দ্বারা তৈরি  করেছে। ১৯৭৫ থেকে ১৯৮৫ সাল পর্যন্ত কেন্দ্রে  পাওয়া গম জাতগুলি বাংলাদেশে গম উৎপাদনে ৩০ থেকে ৪০ শতাংশ বৃদ্ধি পেয়েছে। কর্পস এবং সহায়তাকারী কৃষকদের গম বিস্ফোরণের ক্ষতি প্রতিরোধে কেন্দ্রটি দায়ী।

বিষয়শ্রেণী:বাংলাদেশের কৃষি গবেষণা প্রতিষ্ঠান
বিষয়শ্রেণী:২০১৭-এ বাংলাদেশে বিলুপ্ত
বিষয়শ্রেণী:১৯৮০-এ বাংলাদেশে প্রতিষ্ঠিত
বিষয়শ্রেণী:দিনাজপুর ভিত্তিক সংগঠন
বিষয়শ্রেণী:বাংলাদেশের সরকারি সংস্থা
বিষয়শ্রেণী:বাংলাদেশ ভিত্তিক কৃষি সংগঠন